**คู่มือสำหรับประชาชน : การขึ้นทะเบียน/ต่ออายุทะเบียน คนงานควบคุมก๊าซ คนงานส่งก๊าซ หรือคนงานบรรจุก๊าซประจำโรงงาน**

**หน่วยงานที่ให้บริการ :** กรมโรงงานอุตสาหกรรมกระทรวงอุตสาหกรรม

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

1. โรงงานที่ต้องจัดให้มีคนงานควบคุมก๊าซ คนงานส่งก๊าซ หรือคนงานบรรจุก๊าซ มี 2 กรณี คือ  
  
กรณีที่ 1 โรงงานผลิตก๊าซซึ่งมิใช่ก๊าซธรรมชาติ ส่งหรือจำหน่ายก๊าซตามประเภทหรือชนิดของโรงงานลำดับที่ 89 และโรงงานบรรจุก๊าซในภาชนะโดยไม่มีการผลิตตามประเภทหรือชนิดของโรงงานลำดับที่ 91(2) แห่งบัญชีท้ายกฎกระทรวง (พ.ศ. 2535) ออกตามความในพระราชบัญญัติโรงงาน พ.ศ. 2535 เฉพาะก๊าซคลอรีน คาร์บอนไดออกไซด์ ไนโตรเจน ออกซิเจน อาร์กอน แอมโมเนีย ฮีเลียม ไฮโดรเจน หรือก๊าซอันตรายอื่นตามที่รัฐมนตรีกำหนดโดยประกาศในราชกิจจานุเบกษา โรงงานดังกล่าวต้องจัดให้มีคนงานควบคุมก๊าซ คนงานส่งก๊าซ หรือคนงานบรรจุก๊าซ แล้วแต่กรณี  
  
กรณีที่ 2 โรงงานทุกประเภทหรือชนิดตามบัญชีท้ายกฎกระทรวง (พ.ศ. 2535) ออกตามความในพระราชบัญญัติโรงงาน พ.ศ.2535 ที่มีการใช้หรือเก็บก๊าซเฉพาะก๊าซคลอรีน คาร์บอนไดออกไซด์ ไนโตรเจน ออกซิเจน อะเซทิลีน อาร์กอน แอมโมเนีย ฮีเลียม ไฮโดรเจน หรือก๊าซอันตรายอื่นตามที่รัฐมนตรีกำหนดโดยประกาศในราชกิจจานุเบกษาที่มีการติดตั้งถังเก็บและจ่ายก๊าซ (storage tank) หรือมีปริมาณการใช้หรือเก็บก๊าซในภาชนะบรรจุก๊าซ (cylinder) จำนวนรวมตั้งแต่ยี่สิบภาชนะบรรจุขึ้นไป หรือมีการใช้หรือเก็บก๊าซจากภาชนะบรรจุชนิดติดตั้งบนรถ (tube trailer) ต้องจัดให้มีคนงานควบคุมก๊าซ ทั้งนี้ ยกเว้นก๊าซแอมโมเนียสำหรับระบบทำความเย็นในโรงงาน  
  
2. ผู้ขอขึ้นทะเบียน/ต่ออายุทะเบียน คนงานควบคุมก๊าซ คนงานส่งก๊าซ หรือคนงานบรรจุก๊าซประจำโรงงานต้องได้รับหนังสือรับรองการผ่านการฝึกอบรมจากหน่วยงานที่กรมโรงงานอุตสาหกรรมรับรอง  
  
3. หน่วยงานจัดฝึกอบรม หรือผู้ดำเนินการจัดฝึกอบรมที่กรมโรงงานอุตสาหกรรมรับรอง หรือขึ้นทะเบียนกับกรมโรงงานอุตสาหกรรม สามารถดูได้จากเว็ปไซต์ http://www.diw.go.th  
  
4. ผู้ยื่นคำขอขึ้นทะเบียน/ต่ออายุทะเบียน คนงานควบคุมก๊าซ คนงานส่งก๊าซ หรือคนงานบรรจุก๊าซประจำโรงงาน ต้องผ่านการอบรมหลักสูตรคนงานควบคุมก๊าซสำหรับโรงงานผลิต ส่ง จำหน่ายหรือบรรจุก๊าซ หรือหลักสูตรคนงานบรรจุก๊าซ หรือหลักสูตรคนงานส่งก๊าซ หรือหลักสูตรคนงานควบคุมก๊าซสำหรับโรงงานใช้งานหรือเก็บก๊าซ แล้วแต่กรณี ดังนี้  
  
4.1 โรงงานผลิตก๊าซซึ่งมิใช่ก๊าซธรรมชาติ ส่งหรือจำหน่ายก๊าซตามประเภทหรือชนิดของโรงงานลำดับที่ 89  
  
- กรณีทำหน้าที่ควบคุมก๊าซจะต้องผ่านการอบรม หลักสูตรคนงานควบคุมก๊าซสำหรับโรงงานผลิต ส่ง จำหน่าย หรือบรรจุก๊าซ  
  
- กรณีทำหน้าที่คนงานบรรจุก๊าซจะต้องผ่านการอบรมหลักสูตรคนงานบรรจุก๊าซ หรือหลักสูตรคนงานควบคุมก๊าซสำหรับโรงงานผลิต ส่ง จำหน่าย หรือบรรจุก๊าซ  
  
- กรณีทำหน้าที่คนงานส่งก๊าซจะต้องผ่านการอบรมหลักสูตรคนงานส่งก๊าซ หรือหลักสูตรคนงานควบคุมก๊าซสำหรับโรงงานผลิต ส่ง จำหน่าย หรือบรรจุก๊าซ  
  
4.2 โรงงานบรรจุก๊าซในภาชนะโดยไม่มีการผลิตตามประเภทหรือชนิดของโรงงานลำดับที่ 91(2)  
  
- กรณีทำหน้าที่ควบคุมก๊าซจะต้องผ่านการอบรมหลักสูตรคนงานควบคุมก๊าซสำหรับโรงงานผลิต ส่ง จำหน่าย หรือบรรจุก๊าซ  
  
- กรณีทำหน้าที่คนงานบรรจุก๊าซจะต้องผ่านการอบรมหลักสูตรคนงานบรรจุก๊าซ หรือหลักสูตรคนงานควบคุมก๊าซสำหรับโรงงานผลิต ส่ง จำหน่าย หรือบรรจุก๊าซ  
  
- กรณีทำหน้าที่คนงานส่งก๊าซจะต้องผ่านการอบรมหลักสูตรคนงานส่งก๊าซ หรือหลักสูตรคนงานควบคุมก๊าซสำหรับโรงงานผลิต ส่ง จำหน่าย หรือบรรจุก๊าซ  
  
4.3 โรงงานที่มีการใช้งานหรือเก็บก๊าซ (ยกเว้นโรงงานลำดับที่ 89 และลำดับที่ 91(2)) จะต้องผ่านการอบรมหลักสูตรคนงานควบคุมก๊าซสำหรับโรงงานใช้งานหรือเก็บก๊าซ  
  
5.ให้ใช้คำขอขึ้นทะเบียน/ต่ออายุทะเบียนเป็นคนงานควบคุมก๊าซ คนงานส่งก๊าซ หรือคนงานบรรจุก๊าซประจำโรงงาน ตามแบบ สภ.1-17 ท้ายระเบียบกรมโรงงานอุตสาหกรรม เรื่อง หลักเกณฑ์และวิธีการขึ้นทะเบียนเป็นคนงานควบคุมก๊าซ คนงานส่งก๊าซ และคนงานบรรจุก๊าซประจำโรงงาน พ.ศ. 2551  
  
6. คนงานควบคุมก๊าซ คนงานส่งก๊าซและคนงานบรรจุก๊าซประจําโรงงานที่ได้รับการขึ้นทะเบียนอาจยื่นคําขอต่ออายุทะเบียนต่อกรมโรงงานอุตสาหกรรมได้ไม่น้อยกว่าสิบห้าวัน ก่อนวันที่อายุการขึ้นทะเบียนจะสิ้นสุดลง  
  
7. อายุการขึ้นทะเบียนเป็นคนงานควบคุมก๊าซ คนงานส่งก๊าซ และคนงานบรรจุก๊าซประจำโรงงาน มีอายุครั้งละ 5 ปี นับแต่วันอนุญาตให้ขึ้นทะเบียน  
  
หมายเหตุ  
  
 \*\* กรณีคำขอหรือรายการเอกสารประกอบการพิจารณาไม่ถูกต้องหรือไม่ครบถ้วนและไม่อาจแก้ไข/เพิ่มเติมได้ในขณะนั้น ผู้รับคำขอและผู้ยื่นคำขอจะต้องลงนามบันทึกความบกพร่องและรายการเอกสาร/หลักฐานร่วมกันพร้อมกำหนดระยะเวลาให้ผู้ยื่นคำขอดำเนินการแก้ไข/เพิ่มเติม หากผู้ยื่นคำขอไม่ดำเนินการแก้ไข/เพิ่มเติมได้ภายในระยะเวลาที่กำหนดผู้รับคำขอจะดำเนินการคืนคำขอและเอกสารประกอบการพิจารณา  
 \*\* พนักงานเจ้าหน้าที่จะยังไม่พิจารณาคำขอและยังไม่นับระยะเวลาดำเนินงานจนกว่าผู้ยื่นคำขอจะดำเนินการแก้ไขคำขอหรือยื่นเอกสารเพิ่มเติมครบถ้วนตามบันทึกความบกพร่องนั้นเรียบร้อยแล้ว  
  
 \*\* ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว  
  
 \*\* ทั้งนี้จะแจ้งผลการพิจารณาให้ผู้ยื่นคำขอทราบภายใน 7 วันนับแต่วันที่พิจารณาแล้วเสร็จ

**ช่องทางการให้บริการ**

|  |  |
| --- | --- |
| **สถานที่ให้บริการ**  (หมายเหตุ: -)  ศูนย์บริการสารพันทันใจ ชั้น 1 อาคารกรมโรงงานอุตสาหกรรม   เลขที่ 75/6 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400  /ติดต่อด้วยตนเอง ณ หน่วยงาน | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. |
| **สถานที่ให้บริการ**  (หมายเหตุ: -)  ศูนย์บริการสารพันทันใจ ชั้น 1 อาคารกรมโรงงานอุตสาหกรรม   เลขที่ 75/6 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400  /ติดต่อด้วยตนเอง ณ หน่วยงาน | **ระยะเวลาเปิดให้บริการ** วันเสาร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 12:00 น. |
| **สถานที่ให้บริการ**  (หมายเหตุ: -)  สำนักเทคโนโลยีความปลอดภัย กรมโรงงานอุตสาหกรรม เลขที่ 75/6 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400 /ไปรษณีย์ | **ระยะเวลาเปิดให้บริการ** (ยกเว้นวันหยุดที่ทางราชการกำหนด) ตั้งแต่เวลา 00:00 - 00:00 น. |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 14 วัน

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  รับและพิจารณาคำขอฯ  1.1 ยื่นด้วยตนเอง หรือ   1.2 ทางไปรษณีย์  (หมายเหตุ: -) | 1 วัน | สำนักเทคโนโลยีความปลอดภัย |
| 2) | **การพิจารณา**  พิจารณาขึ้นทะเบียน/ต่ออายุทะเบียน  (หมายเหตุ: -) | 10 วัน | สำนักเทคโนโลยีความปลอดภัย |
| 3) | **การพิจารณา**  จัดทำหนังสืออนุญาตขึ้นทะเบียน/ต่ออายุทะเบียน และแจ้งผลการพิจารณา  (หมายเหตุ: -) | 3 วัน | สำนักเทคโนโลยีความปลอดภัย |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **1. คำขอขึ้นทะเบียน/ต่ออายุทะเบียน เป็นคนงานควบคุมก๊าซ คนงานส่งก๊าซหรือคนงานบรรจุก๊าซประจำโรงงาน ตามแบบ สภ.1-17 1.1 กรอกรายละเอียดในคำขอให้ครบถ้วน 1.2 ผู้ประกอบกิจการโรงงานรับรองในคำขอ (กรณี ผู้ลงนามเป็นนิติบุคคลผู้ลงนามต้องเป็นผู้มีอำนาจลงนามและประทับตราสำคัญนิติบุคคล กรณีผู้รับมอบอำนาจ ลงนามแทน ต้องมีหนังสือมอบอำนาจที่ติดอากรแสตมป์ครบถ้วน พร้อมแนบสำเนาบัตรประจำตัวประชาชนหรือบัตรอื่นที่ทางราชการออกให้ของผู้รับมอบอำนาจ)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** ((กรณีขึ้นทะเบียน) ) | สำนักเทคโนโลยีความปลอดภัย |
| 2) | **รูปถ่ายของผู้ขอ ขนาด 1 นิ้ว หน้าตรง ไม่สวมหมวก**  **ฉบับจริง** 1 ฉบับ  **สำเนา** 0 ฉบับ  **หมายเหตุ** ((กรณีขึ้นทะเบียน) ) | - |
| 3) | **บัตรประจำตัวประชาชน**  **ฉบับจริง** 0 ฉบับ  **สำเนา** 1 ฉบับ  **หมายเหตุ** ((กรณีขึ้นทะเบียน) ) | กรมการปกครอง |
| 4) | **สำเนาใบอนุญาตประกอบกิจการโรงงาน (รง.4) หรือ สำเนาใบรับแจ้งเริ่มประกอบอุตสาหกรรม (กนอ.03/2) หรือ สำเนาใบอนุญาตให้ใช้ที่ดินและประกอบกิจการในนิคมอุตสาหกรรม ฉบับต่ออายุ (กนอ.03/6) หรือสำเนาใบแจ้งเริ่มประกอบกิจการโรงงานในเขตประกอบการอุตสาหกรรม**  **ฉบับจริง** 0 ฉบับ  **สำเนา** 1 ฉบับ  **หมายเหตุ** ((กรณีขึ้นทะเบียน) ) | กรมโรงงานอุตสาหกรรม |
| 5) | **คำขอขึ้นทะเบียน/ต่ออายุทะเบียน เป็นคนงานควบคุมก๊าซ คนงานส่งก๊าซหรือคนงานบรรจุก๊าซประจำโรงงาน ตามแบบ สภ.1-17 1.1 กรอกรายละเอียดในคำขอให้ครบถ้วน 1.2 ผู้ประกอบกิจการโรงงานรับรองในคำขอ (กรณีผู้ลงนามเป็นนิติบุคคล ผู้ลงนามต้องเป็นผู้มีอำนาจลงนามและประทับตราสำคัญนิติบุคคล กรณีผู้รับมอบอำนาจลงนามแทน ต้องมีหนังสือมอบอำนาจที่ติดอากรแสตมป์ครบถ้วนพร้อมแนบสำเนาบัตรประจำตัวประชาชนหรือบัตรอื่นที่ทางราชการออกให้ของผู้รับมอบอำนาจ)**  **ฉบับจริง** 1 ฉบับ  **สำเนา** 0 ฉบับ  **หมายเหตุ** ((กรณีต่ออายุ)) | สำนักเทคโนโลยีความปลอดภัย |
| 6) | **รูปถ่ายของผู้ขอ ขนาด 1 นิ้ว หน้าตรง ไม่สวมหมวก**  **ฉบับจริง** 1 ฉบับ  **สำเนา** 0 ฉบับ  **หมายเหตุ** ((กรณีต่ออายุ)) | - |
| 7) | **สำเนาหนังสืออนุญาตให้ขึ้นทะเบียน หรือต่ออายุทะเบียนคนงานควบคุมก๊าซ คนงานส่งก๊าซ หรือ คนงานบรรจุก๊าซฯ**  **ฉบับจริง** 0 ฉบับ  **สำเนา** 1 ฉบับ  **หมายเหตุ** ((กรณีต่ออายุ)) | สำนักเทคโนโลยีความปลอดภัย |
| 8) | **หมายเหตุ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (เอกสารข้อ 3 ถึงข้อ 5 และข้อ 9 ต้องมีการลงนามรับรองสำเนาเอกสารโดยผู้ขอ และเอกสารข้อ 1.2 ต้องลงนามรับรองสำเนาโดยผู้ประกอบกิจการโรงงาน (หากผู้ประกอบกิจการโรงงานเป็นนิติบุคคล ต้องลงนามรับรองโดยผู้มีอำนาจและประทับตราสำคัญของนิติบุคคล) หรือผู้รับมอบอำนาจ) | สำนักเทคโนโลยีความปลอดภัย |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ไม่เสียค่าธรรมเนียม**  (หมายเหตุ: -) | **ค่าธรรมเนียม** 0 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | กรมโรงงานอุตสาหกรรม เลขที่ 75/6 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400  (หมายเหตุ: -) |
| 2) | อีเมล์ : pr@diw.mail.go.th  (หมายเหตุ: -) |
| 3) | โทรศัพท์ 02 202 4000 โทรสาร 02 354 3390  (หมายเหตุ: -) |
| 4) | ศูนย์รับเรื่องราวร้องทุกข์ ทำเนียบรัฐบาล ตู้ ปณ. 1111  (หมายเหตุ: -) |
| 5) | เว็บไซต์ http://www.1111.go.th  (หมายเหตุ: -) |
| 6) | โทรศัพท์สายด่วนของรัฐบาล เลขหมาย 1111  (หมายเหตุ: -) |
| 7) | ศูนย์ดำรงธรรม กระทรวงมหาดไทย  (หมายเหตุ: -) |
| 8) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | คำขอขึ้นทะเบียน/ต่ออายุทะเบียนเป็นคนงานควบคุมก๊าซ คนงานส่งก๊าซหรือคนงานบรรจุก๊าซประจำโรงงาน  (หมายเหตุ: -) |
| 2) | ตัวอย่างพร้อมคู่มือการกรอกคำขอขึ้นทะเบียน/ต่ออายุทะเบียนเป็นคนงานควบคุมก๊าซ คนงานส่งก๊าซ หรือคนงานบรรจุก๊าซประจำโรงงาน  (หมายเหตุ: -) |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/07/2558